b'\n_START_ARTICLE_\nSolni rudnik v Turdi\n_START_PARAGRAPH_\nSalina Turda je rudnik soli na obmo\xc4\x8dju Durg\xc4\x83u-Valea S\xc4\x83rat\xc4\x83 v Turdi, ki je drugo najve\xc4\x8dje mesto v okro\xc5\xbeju Cluj v Romuniji. Od odprtja turistom leta 1992 je rudnik obiskalo okoli 2 milijona romunskih in tujih turistov. _NEWLINE_Rudnik je na vrhu seznama desetih\xc2\xa0\xc2\xbbnajhladnej\xc5\xa1ih podzemnih krajev na svetu\xc2\xab\xc2\xa0po mnenju spletne strani Business Insider (ameri\xc5\xa1ka spletna stran s finan\xc4\x8dnimi in poslovnimi novicami, znana tudi v mednarodnem okolju) . Prav tako je bil uvr\xc5\xa1\xc4\x8den med\xc2\xa0\xc2\xbb25 skritih draguljev na svetu, ki so vredni obiska\xc2\xab.\n_START_SECTION_\nZgodovina\n_START_PARAGRAPH_\nRudnik je bil prvi\xc4\x8d izkori\xc5\xa1\xc4\x8dan \xc5\xbee v antiki. V njem so pridobivali kuhinjsko sol od srednjega veka (rudnik se prvi\xc4\x8d omenja leta 1075) do zgodnjega 20. stoletja (1932)._NEWLINE_Prvi dokument, ki izrecno govori o obstoju rudnika soli v Turdi, je iz 1. maja 1271 in ga je izdal mad\xc5\xbearski kanclerski urad. Listine iz 13. in 14. stoletja, ki se nana\xc5\xa1ajo na rudnik soli v Turdi, omenjajo, da so bile soline v mikrodepresiji B\xc4\x83ile S\xc4\x83rate in na jugovzhodnem pobo\xc4\x8dju Valee S\xc4\x83rate. Delovi\xc5\xa1\xc4\x8da, izkopne dvorane so bile na obmo\xc4\x8dju solnih jezer. V 17. stoletju se je za\xc4\x8delo rudarsko delo na severozahodnem pobo\xc4\x8dju Valee S\xc4\x83rate, kar dokazujejo gredi v kupoli Terezine sobe. Kmalu za tem je bil odprt rudnik Sf\xc3\xa2ntul Anton, v katerem se je rudarska dejavnost nadaljevala do prve polovice 20. stoletja. _NEWLINE_Leta 1992 je bila Salina Turda haloterapevtski center in priljubljen turisti\xc4\x8dni cilj. Rudnik je bil leta 2008 posodobljen v okviru programa PHARE 2005 ESC v vrednosti 6 milijonov evrov. Za turiste je bil odprt januarja 2010.\n_START_SECTION_\nIosifov rov\n_START_PARAGRAPH_\nV Iosifov sto\xc5\xbe\xc4\x8dast rov je mogo\xc4\x8de vstopiti \xc4\x8dez balkone, izrezane v soli, je ob hodniku Franca Jo\xc5\xbeefa. Globok je 112 metrov in \xc5\xa1irok 67 metrov. Zaradi svoje oblike in pomanjkanja stikov z drugimi ve\xc4\x8djimi rudarskimi to\xc4\x8dkami je zelo akusti\xc4\x8den, zato ga imenujejo tudi Soba odmeva .\n_START_SECTION_\nSoba z gepljem\n_START_PARAGRAPH_\nOsmerokotna dvorana ima vitel ali gepelj (priprava za vrtenje pogonske gredi), ki se je uporabljala za dviganje solnih kamnin na povr\xc5\xa1ino. Datira v leto 1881. Ta stroj je zamenjal drugega, manj\xc5\xa1ega, ki je bil name\xc5\xa1\xc4\x8den leta 1864. Je edini tovrstni stroj v vseh rudnikih soli v Romuniji in verjetno v Evropi, ki je ostal na svoji prvotni lokaciji.\n_START_SECTION_\nTerezijin rov\n_START_PARAGRAPH_\nTo je sto\xc5\xbe\xc4\x8dast rov (zvonik). Rudarjenje soli v taki vrsti prostora je zapustilo podzemne dvorane veli\xc4\x8dastnih mer: 90 m vi\xc5\xa1ine in 87 m premera. Globina od ustja ja\xc5\xa1ka do dna je 112 m.\xc2\xa0\xc2\xbbKaskada soli\xc2\xab, podzemno jezero, stalaktiti in izrastki soli dopolnjujejo inertno ravnote\xc5\xbeje velikanskega zvona. Podzemno jezero je globoko od 0,5 do 8 m in je podalj\xc5\xa1ano na okoli 80\xc2\xa0% povr\xc5\xa1ine delovi\xc5\xa1\xc4\x8da. V sredi\xc5\xa1\xc4\x8du jezera je otok, ki je nastal iz preostale soli, odlo\xc5\xbeene po letu 1880, ko so v tem prostoru kon\xc4\x8dali kopati sol.\n_START_SECTION_\nRudolfov rov\n_START_PARAGRAPH_\n42 metrov globok, 50 metrov \xc5\xa1irok in 80 metrov dolg rov je zadnji kraj, v katerem so izkori\xc5\xa1\xc4\x8dali sol v Turdi. Predel s 172 stopnicami pripelje do rudnika.  Na stenah vsakega od 13\xc2\xa0\xc2\xbbnadstropij\xc2\xab\xc2\xa0je ozna\xc4\x8deno leto, ko je bila izkori\xc5\xa1\xc4\x8dena ustrezna raven. Na severozahodnem stropu so se v zadnjih letih oblikovali solni stalaktiti, dolgi celo tri metre. Panoramsko dvigalo ponuja turistom pregled celotnega rudnika.\n_START_SECTION_\nGizelin rov\n_START_PARAGRAPH_\nGizelin rov in tehni\xc4\x8dni prostori na severovzhodnem koncu rudnika so podobni Rudolfovemu, vendar so precej manj\xc5\xa1i, ker se je raziskovanje soli ustavilo kmalu po odprtju. Zdaj je opremljen kot zdravili\xc5\xa1ki prostor z naravnimi aerosoli._NEWLINE_Podzemni hodnik je geolo\xc5\xa1ki rezervat, dostop turistom ni dovoljen. Je 15 m nad transportnim hodnikom (hodnik Franca Jo\xc5\xbeefa). Infiltracija vode v ekstrakcijski jami je omogo\xc4\x8dila odlaganje usedlin in nastanek stalaktitov, v jezeru, ki delno pokriva prostor, pa so nastali kristali soli. Prostor je dobil turisti\xc4\x8dno ime Kristalna dvorana.\n_START_SECTION_\nPoliti\xc4\x8dni \xc5\xa1kandali\n_START_PARAGRAPH_\nSolni rudnik Turda je bil obnovljen in je leta 2010 odprl svoja vrata nalo\xc5\xbebi 5.888.000 evrov . Projekt je bil glavni cilj razli\xc4\x8dnih politi\xc4\x8dnih skupin v mestu Turda. Uprava se je zaradi politi\xc4\x8dne mo\xc4\x8di v mestni hi\xc5\xa1i ve\xc4\x8dkrat spremenila. Rudnik je zelo zadol\xc5\xbeen, pribli\xc5\xbeno 8 milijonov levov (okoli 1,77 milijona evrov).'